CELEX: 62014CA0072
Language: fi
Date: 2015-09-09 00:00:00
Title: Yhdistetyt asiat C-72/14 ja C-197/14: Unionin tuomioistuimen tuomio (toinen jaosto) 9.9.2015 (ennakkoratkaisupyynnöt, jotka ovat esittäneet Gerechtshof te ’s-Hertogenbosch ja Hoge Raad der Nederlanden – Alankomaat) – X v. Inspecteur van Rijksbelastingdienst (asia C-72/14) ja T. A. van Dijk v. Staatssecretaris van Financiën (asia C-197/14) (Ennakkoratkaisupyyntö — Siirtotyöläiset — Sosiaaliturva — Sovellettava lainsäädäntö — Reinin laivurit — E 101 -todistus — Todistusvoima — Asian saattaminen unionin tuomioistuimen käsiteltäväksi — Velvollisuus ennakkoratkaisupyynnön esittämiseen)

3.11.2015   
            
            
               FI
            
            
               Euroopan unionin virallinen lehti
            
            
               C 363/9
            
         Unionin tuomioistuimen tuomio (toinen jaosto) 9.9.2015 (ennakkoratkaisupyynnöt, jotka ovat esittäneet Gerechtshof te ’s-Hertogenbosch ja Hoge Raad der Nederlanden – Alankomaat) – X v. Inspecteur van Rijksbelastingdienst (asia C-72/14) ja T. A. van Dijk v. Staatssecretaris van Financiën (asia C-197/14)
   (Yhdistetyt asiat C-72/14 ja C-197/14) (1)
   
   ((Ennakkoratkaisupyyntö - Siirtotyöläiset - Sosiaaliturva - Sovellettava lainsäädäntö - Reinin laivurit - E 101 -todistus - Todistusvoima - Asian saattaminen unionin tuomioistuimen käsiteltäväksi - Velvollisuus ennakkoratkaisupyynnön esittämiseen))
   (2015/C 363/11)
   Oikeudenkäyntikieli: hollanti
   
      Ennakkoratkaisuja pyytäneet tuomioistuimet
   
   Gerechtshof te ’s-Hertogenbosch ja Hoge Raad der Nederlanden
   
      Pääasioiden asianosaiset
   
   
      Valittajat: X (C-72/14) ja T. A. van Dijk (C-197/14)
   
      Vastapuolet: Inspecteur van Rijksbelastingdienst (C-72/14) ja Staatssecretaris van Financiën (C-197/14)
   
      Tuomiolauselma
   
   
               1)
            
            
               Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 7 artiklan 2 kohdan a alakohtaa ja asetuksen N:o 1408/71 täytäntöönpanomenettelystä 21.3.1972 annetun neuvoston asetuksen (ETY) N:o 574/72 10 c–11 a artiklaa, 12 a artiklaa ja 12 b artiklaa, sellaisina kuin kyseiset asetukset ovat muutettuina ja ajan tasalle saatettuina 2.12.1996 annetulla neuvoston asetuksella (EY) N:o 118/97 ja sellaisina kuin ne ovat muutettuina 13.4.2005 annetulla Euroopan parlamentin ja neuvoston asetuksella (EY) N:o 647/2005, on tulkittava siten, että jäsenvaltion toimivaltaisen laitoksen E 101 -todistuksen muodossa antama todistus sen osoittamiseksi, että työntekijään sovelletaan kyseisen jäsenvaltion sosiaalilainsäädäntöä, vaikka hän kuuluukin Reinin laivurien sosiaaliturvasta 13.2.1961 tehdyn sopimuksen tarkistamisesta vastaavan hallitusten välisen konferenssin tekemän Reinin laivurien sosiaaliturvaa koskevan sopimuksen, joka on allekirjoitettu Genevessä 30.11.1979, piiriin, ei sido muiden jäsenvaltioiden laitoksia. Tältä osin ei ole merkitystä sillä, että todistuksen antaneella laitoksella ei ollut aikomusta antaa todellista E 101 -todistusta vaan se on käyttänyt kyseisen todistuksen vakiomuotoista lomaketta hallinnollisista syistä.
            
         
               2)
            
            
               SEUT 267 artiklan kolmatta kohtaa on tulkittava siten, että ennakkoratkaisua pyytäneen tuomioistuimen kaltaisen kansallisen tuomioistuimen, jonka päätöksiin ei kansallisen lainsäädännön mukaan saa hakea muutosta, ei tarvitse saattaa asiaa unionin tuomioistuimen käsiteltäväksi pelkästään sillä perusteella, että kansallinen alemman oikeusasteen tuomioistuin on käsiteltäväkseen saatetussa samankaltaisessa asiassa, joka koskee täysin samaa problematiikkaa, esittänyt unionin tuomioistuimelle ennakkoratkaisukysymyksen, eikä sen tarvitse odottaa tuohon kysymykseen annettavaa vastausta.
            
         
      (1)  EUVL C 142, 12.5.2014.
   
      EUVL C 223, 14.7.2014.